Blaze7451/Wiki-th-20250601 huggingface dataset:
พระอรหันต์

ในศาสนาพุทธ พระอรหันต์ (อะระหัน/ออระหัน; อรหนฺต; अर्हत् อรฺหตฺ) คือ พระอริยบุคคลชั้นสูงสุด สามารถละสังโยชน์ได้ครบ 10 ประการ

**ประเภท**
 แบ่งตามสถานะ มี 3 ประเภท
# พระอรหันตสัมมาสัมพุทธเจ้า หรือ พระพุทธเจ้า คือผู้ตรัสรู้แล้วได้ก่อตั้งศาสนาพุทธ สามารถโปรดเวไนยสัตว์ให้หลุดพ้นเป็นพระอรหันต์ตามได้
# พระปัจเจกพุทธเจ้า คือผู้ตรัสรู้แล้ว แต่ไม่ประกาศศาสนา ไม่มีสาวก เกิดขึ้นเฉพาะในยุคที่โลกไม่มีพระพุทธศาสนาเท่านั้น
# พระอรหันตสาวก คือสาวกผู้บรรลุเป็นพระอรหันต์ จากการปฏิบัติตามธรรมวินัยของพระพุทธเจ้า
พระอรหันต์ 2 คือ
# สุกขวิปัสสกะ (สุกข - แห้งแล้ง) ผู้เจริญวิปัสสนาล้วน แล้วได้ปฐมฌานเมื่อบรรลุอรหัตตผล เรียกอีกอย่างว่าวิปัสสนายานิก
# สมถยานิก ผู้มีสมถะเป็นยาน ผู้เจริญสมถกรรมฐานจนได้ฌานก่อน แล้วจึงเจริญวิปัสสนาต่อจนบรรลุอรหัตตผล เรียกอีกอย่างว่า อุภโตภาควิมุต
พระอรหันต์ 4 คือ 
# สุกขวิปัสสกะ ผู้เจริญวิปัสสนาล้วน
# เตวิชชะ ผู้ได้วิชชา 3
# ฉฬภิญญะ ผู้ได้อภิญญา 6 
# ปฏิสัมภิทัปปัตตะ ผู้บรรลุปฏิสัมภิทา 4
พระอรหันต์ 5 คือ 
# ปัญญาวิมุต
# อุภโตภาควิมุต
# เตวิชชะ
# ฉฬภิญญะ
# ปฏิสัมภิทัปปัตตะ
พระอรรถกถาจารย์แสดงความหมายของพระอรหันต์ไว้ 5 นัย คือ
# ไกลจากกิเลส
# กำจัดกิเลสได้หมดสิ้น
# เป็นผู้หมดสังสารวัฏ คือ การเวียนว่ายตายเกิด
# เป็นผู้ควรแก่การบูชาพิเศษของเทพและมนุษย์ทั้งหลาย
# ไม่มีที่ลับในการทำบาป ไม่มีความชั่วเสียหายที่จะต้องปิดบัง

**อ้างอิง**

หมวดหมู่:คำศัพท์ศาสนาพุทธ
สังโยชน์

สังโยชน์ (samyojana) คือ กิเลสที่ผูกมัดใจสัตว์, ธรรมที่มัดสัตว์ไว้กับทุกข์ หรือกิเลสเครื่องร้อยรัดจิตใจให้จมในวัฏฏะ มี 10 อย่าง คือ- โอรัมภาคิยสังโยชน์ สังโยชน์เบื้องต่ำ 5 ได้แก่
**1. สักกายทิฏฐิ - มีความเห็นว่าขันธ์ 5 คือตัวตน
**2. วิจิกิจฉา - มีความสงสัยลังเลในคุณของพระรัตนตรัย คือพระพุทธ พระธรรม พระสงฆ์
**3. สีลัพพตปรามาส - มีความยึดมั่นถือมั่นอยู่ในสิ่งศักดิ์สิทธิ์หรือศีลพรตภายนอกพระพุทธศาสนา หรือการถือข้อปฏิบัติที่ผิด
**4. กามราคะ - มีความพอใจในกามคุณ
**5. ปฏิฆะ - ความกระทบกระทั่งในใจ ความหงุดหงิดขัดเคือง- อุทธัมภาคิยสังโยชน์ สังโยชน์เบื้องสูง 5 ได้แก่
**6. รูปราคะ - มีความพอใจในรูปสัญญา
**7. อรูปราคะ - มีความพอใจในอรูปสัญญา
**8. มานะ - มีความถือตัว ความยึดมั่นถือมั่นในตัวตน ความรู้สึกสำคัญตัวว่าดีกว่า เลวกว่า หรือเสมอกัน
**9. อุทธัจจะ - มีความฟุ้งซ่าน
**10. อวิชชา - มีความไม่รู้ในอริยสัจ 4
พระโสดาบัน ทำสังโยชน์ 3 ข้อให้สิ้นไปได้ คือ สักกายทิฏฐิ, วิจิกิจฉา และสีลัพพตปรามาส
พระสกทาคามี ทำสังโยชน์ 3 ข้อให้สิ้นไปได้ และมีราคะ โทสะ โมหะ เบาบาง
พระอนาคามี ทำสังโยชน์เบื้องต่ำ 5 ข้อ หรือโอรัมภาคิยสังโยชน์ให้สิ้นไปได้
พระอรหันต์ ทำสังโยชน์เบื้องต่ำและเบื้องสูงทั้ง 10 ข้อให้สิ้นไปได้

**อ้างอิง**
  พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลธรรม". date=2015-02-05 - พุทธทาสภิกขุ. " ตัวกู-ของกู ฉบับย่อความ date=2016-01-19 ". บทที่ 6 วิธีลดอัตตา
หมวดหมู่:ศาสนาพุทธ
หมวดหมู่:สังโยชน์
บารมี

บารมี (pāramī, पारमी; pāramitā, पारमिता) ปฏิปทาอันยวดยิ่ง มีความหมาย 2 ประการ  ประการแรก คือ บรม แปลว่าดีเลิศ สูงสุด และประการต่อมาหมายถึง การไป คือ ไปให้ถึงอีกฝังหนึ่ง  คุณธรรมที่ประพฤติปฏิบัติอย่างยิ่งยวด คือ ความดีที่บำเพ็ญอย่างพิเศษ เพื่อบรรลุซึ่งจุดหมายอันสูง เช่น พระพุทธเจ้า พระอสีติมหาสาวก เป็นต้น

**เถรวาท**
ในนิกายเถรวาทมี 10 อย่าง จึงเรียกว่า ทศบารมี หรือ บารมี ๑๐ คือ กำลังใจที่ต้องทำให้เต็ม ไม่พร่อง 
# ทาน การให้
# ศีล การรักษาศีลให้เป็นปกติ
# เนกขัมมะ การออกจากกาม
# ปัญญา ความรู้
# วิริยะ ความเพียร
# ขันติ ความอดทนอดกลั้น
# สัจจะ ความตั้งใจจริง เอาจริง จริงใจ
# อธิษฐาน ความตั้งใจมั่น ไม่เปลี่ยนแปลง
# เมตตา ความรักด้วยความปรานี
# อุเบกขา ความวางเฉย 
สามารถแยกออกเป็นหมวด ได้ 3 หมวดและจัดออกเป็นคู่ ๆ ที่สนับสนุนกันในเวลาที่บำเพ็ญบารมี ได้แก่ 
#ศีล มี 4 ได้แก่ ทาน คู่กับ เมตตา, ศีล คู่กับ เนกขัมมะ   
#สมาธิ มี 4 ได้แก่ วิริยะ คู่กับ ขันติ, สัจจะ คู่กับ อธิษฐาน
#ปัญญา มี 2 ได้แก่ ปัญญา คู่กับ อุเบกขา
ทานบารมี สมบูรณ์ได้ด้วย ศีลบารมี (ทานที่ให้โดยผู้มีศีลย่อมสมบูรณ์ยิ่ง)
ศีลบารมี สมบูรณ์ได้ด้วย เนกขัมมะบารมี (ศีลสมบูรณ์ได้ด้วยการการสำรวมอินทรีย์ทั้ง 6 จากกามคุณ)
เนกขัมมะบารมี สมบูรณ์ได้ด้วย ปัญญาบารมี (การสำรวมในกาม สมบูรณ์ด้วยการพิจารณาตามจริงด้วยปัญญาว่าสิ่งทั้งหลายไม่เที่ยงเป็นทุกข์ไม่งาม)
ปัญญาบารมี สมบูรณ์ได้ด้วย วิริยะบารมี (ปัญญาจะฉลาดลึกซึ้งกว้างขวางก็ด้วยการหมั่นพิจารณาหมั่นตั้งคำถามหมั่นศึกษาในธรรม)
วิริยะบารมี สมบูรณ์ได้ด้วย ขันติบารมี (ความเพียรพยายามจะต่อเนื่องยาวนานได้เพราะอาศัยความอดทน)
ขันติบารมี สมบูรณ์ได้ด้วย สัจจะบารมี (ความอดทนจะมั่นคงได้ด้วยความตั้งใจจริง)
สัจจะบารมี สมบูรณ์ได้ด้วย อธิฏฐานบารมี (ความตั้งใจจริงมุ่งมั่นอยู่ได้ด้วยการมีเป้าหมายในชีวิตที่ชัดเจน)
อธิฏฐานบารมี สมบูรณ์ได้ด้วย เมตตาบารมี (ทุกๆเป้าหมายในชีวิตต้องประกอบด้วยเมตตาธรรม ไม่สร้างความเดือนร้อนแก่ผู้ใด ดุจดังพระโพธิสัตว์ทั้งหลายที่ปรารถนาจะช่วยให้สรรพสัตว์พ้นทุกข์จากสังสารวัฏ)
เมตตาบารมี สมบูรณ์ได้ด้วย อุเบกขาบารมี (ความมีเมตตาต้องมีการให้อภัยละวางความอิจฉาปราศจากอคติยอมรับผลแห่งเหตุ)
อุเบกขาบารมี สมบูรณ์ได้ด้วย ทานบารมี (ความมีอุเบกขามิใช่ความวางเฉยแบบไม่สนใจแต่ต้องรู้จักเสียสละ)
ในแนวคิดบารมีของเถรวาท ผู้บารมีทั้ง 10 ประการ บารมีแต่ล่ะอย่างย่อมส่งเสริมเพิ่มอำนาจให้กันและกัน จนทวีคูณจนหาประมาณมิได้ สามารถทำปุถุชนคนธรรมดาให้กลายเป็นองค์สมเด็จพระสัมมาสัมพุทธเจ้า

**มหายาน**
พระสูตรมหายาน เช่น ปรัชญาปารมิตาสูตร สัทธรรมปุณฑรีกสูตร เป็นต้น ถือว่าบารมีมี 6 ประการได้แก่
# ทาน 
# ศีล 
# ขันติ 
# วิริยะ 
# ฌาน 
# ปัญญา 
แต่ในคัมภีร์ทศภูมิกสูตร ได้เพิ่มอีก 4 ข้อ รวมเป็นบารมี 10 4 ข้อนั้นได้แก่
# อุบาย 
# ปณิธาน 
# พละ 
# ญาณ 

**อ้างอิง**
หมวดหมู่:ธรรมหมวด 10
หมวดหมู่:คุณธรรม
รายชื่อหนังสือการ์ตูนรายคาบ

รายชื่อนิตยสารการ์ตูนรายประจำในประเทศไทยที่ตีพิมพ์ตลอดหลายปีที่ผ่านมา รวมทั้ง รายสัปดาห์, รายปักษ์ และรายเดือน หรือรายสองเดือนขึ้นไป มีทั้งการ์ตูนไทย และ ญี่ปุ่น

**ประเทศไทย**
 เบบี้- หนูจ๋า- ขายหัวเราะ- มหาสนุก- ชัยพฤกษ์การ์ตูน- สวนเด็ก- BOOM- C-Kids- Thai Comics- ซูเปอร์ตูนส์- Next- Viva Friday- Young Friday- KC.Trio- a.comix- Advanced Comics- ปลื้ม- มิติพิศวง- Fusion- Rina- Honey- Champ- Vision- Cereal- A-Week- Katch- Manga Katch- M.comic- COMIC CLUB- Cosmic Comic- D-Comics- CX- Neautron- Gals- Comic Club Fantasy Red&Blue- Debut- Let's Comic- KC Weekly- นีออซ- OC comic- Comicz- Peach- SEED!- คนเฮขายฮา- Shock Story- E.Q.mag- Super Bom2- Blacx- Black Blood- Comics ZONE- S.O.S.Comic- Horror Hour- Love Hour- Error Hour- Jiro- ลาฟลอร่า1-10- Adeneium Comic- Twilight- Breadnow- Manga Bash- หอมหัวใหญ่- อะไรๆก็ฮา- ตลาดตลก

**ญี่ปุ่น**
 คอมทิค- นิวไทป์- โชเน็นจัมป์- โชเน็นเอซ- โชเนนซันเดย์- โชเน็นแมกาซีน- ยังจัมป์- โชเน็นแชมเปี้ยนรายสัปดาห์

**แหล่งข้อมูลอื่น**
  เพจบ้านการ์ตูนไทยหอสมุดวังท่าพระ พ.ศ.2460-2562  Time Line ของวงการ 1917 - 2019 
หมวดหมู่:การ์ตูน
หมวดหมู่:การ์ตูนญี่ปุ่น
ภาษาโซมาลี

โซมาลี (Somali, -; อักษรละติน: Af-Soomaali; อักษรวาดาอัด: اَف سٝومالِ; อักษรออสมันยา: 𐒖𐒍 𐒈𐒝𐒑𐒛𐒐𐒘, pron) เป็นภาษาแอโฟรเอชีแอติกที่อยู่ในสาขาคูชิติก โดยเป็นภาษาแม่ของชาวโซมาลีในเกรตเตอร์โซมาลีและชาวโซมาลีพลัดถิ่น ภาษาโซมาลีเป็นภาษาทางการในประเทศโซมาเลียและโซมาลีแลนด์

**บริเวณที่มีผู้พูด**
ภาษาโซมาลีมีผู้พูดในบริเวณประเทศโซมาเลีย, จีบูตี, เอธิโอเปีย, เคนยา, เยเมน และในชนพลัดถิ่นโซมาลี และยังเป็นภาษาของชนกลุ่มน้อยบางส่วนในภูมิภาคที่มีชาวโซมาลีเป็นส่วนใหญ่
ภาษาโซมาลีเป็นภาษากลุ่มคูชิติกที่มีผู้พูดมากที่สุดในภูมิภาคนี้ รองลงมาคือภาษาโอโรโมและภาษาอะฟาร์
ณ ค.ศ. 2019 มีผู้พูดภาษาโซมาลีประมาณ 21.8 ล้านคนในเกรตเตอร์โซมาลี ในจำนวนนี้มีประมาณ 7.8 ล้านคนอาศัยอยู่ในประเทศโซมาเลีย  และยังมีผู้พูดภาษานี้ส่วนใหญ่ในประชากรจีบูตีด้วย

**อ้างอิง**

**ข้อมูล**
 isbn=978-0-313-31333-2 - publisher=Walter de Gruyter- url-access=registration- year=1998- location=Koln- url-status=dead- isbn=978-3-11-014905-0- hdl=1811/46639- isbn=978-0-521-66629-9- publisher=University Of Chicago Press- s2cid=6515240- publisher=Red Sea Press- isbn=1-55619-224-X- publisher=Zed Books- url=https://books.google.com/books?id=OWQOAQAAMAAJ- isbn=978-3-11-025158-6- s2cid=170420275

**อ่านเพิ่ม**
 Abdullahi, Mohamed Diriye (2000). Le Somali, dialectes et histoire. Ph.D. dissertation, Université de Montréal.- Armstrong, L.E. (1964). "The phonetic structure of Somali," Mitteilungen des Seminars für Orientalische Sprachen Berlin 37/3:116-161.- Bell, C.R.V. (1953). The Somali Language. London: Longmans, Green & Co.- Berchem, Jörg (1991). Referenzgrammatik des Somali. Köln: Omimee.- Cardona, G.R. (1981). "Profilo fonologico del somalo," Fonologia e lessico. Ed. G.R. Cardona & F. Agostini. Rome: Dipartimento per la Cooperazione allo Sviluppo; Comitato Tecnico Linguistico per l'Università Nazionale Somala, Ministero degli Affari Esteri.  Volume 1, pages 3–26.- Dobnova, Elena Z. (1990). Sovremennyj somalijskij jazyk. Moskva: Nauka.- Puglielli, Annarita (1997). "Somali Phonology," Phonologies of Asia and Africa, Volume 1.  Ed. Alan S. Kaye. Winona Lake:  Eisenbrauns. Pages 521-535.- Lamberti, M. (1986). Die Somali-Dialekte. Hamburg: Buske.- Lamberti, M. (1986). Map of the Somali-Dialects in the Somali Democratic Republic. Hamburg: Buske.- Saeed, John Ibrahim (1987). Somali Reference Grammar. Springfield, VA: Dunwoody Press.

**แหล่งข้อมูลอื่น**
  Somali Language Page: Resources, links and information on the Somali language.-  Hooyo.Web - Somali Grammar-  Somali Language and Linguistics: A Bibliography-  Learn101 - Learn Somali-  Virtual keyboard for historical Osmanya script. Lexilogos.-  Digital Dialects - Somali language learning games-  Enhancing the Quality of Google Somali Translations

โซมาลี
โซมาลี
โซมาลี
โซมาลี
โซมาลี
โซมาลี
โซมาลี
โซมาลี
โคอิจิ ฮาชิโมโตะ

โคอิจิ ฮาชิโมโตะ (Hashimoto Kōichi) หรือชื่อจริง มิฮาชิ โยอิจิ (Mihashi Yōichi) เป็นนักพากย์ชายชาวญี่ปุ่น เกิดเมื่อวันที่ 12 มกราคม พ.ศ. 2496 ที่จังหวัดชิบะ ประเทศญี่ปุ่น เวลานี้ไม่ได้สังกัดค่ายใด ๆ แม้ในปัจจุบันฮาชิโมโตะจะไม่มีงานพากย์มากนัก แต่ในอดีตเขาเคยโด่งดังมากจากบทของซิกนัส เฮียวกะ ในเรื่องเซนต์เซย่า

**ผลงาน**

**งานแอนิเมชัน**
 กัปตันซึบาสะ รับบทเป็น วากาบายาชิ เก็นโซ- เซนต์เซย่า รับบทเป็น ซิกนัส เฮียวกะ- ชู้ต! รับบทเป็น เซริซาวะ นาโอชิเงะ- กันดั้ม 0083 รับบทเป็น พีค็อก- จีกันดั้ม รับบทเป็น หว่อง- ไซเลนท์โมเบียส รับบทเป็น โรเบิร์ต ดี ไวซ์ (รอย)

**อ้างอิง**
 http://sdb.noppo.com/koichi_h.htm date=2006-08-30 -  รายชื่อผลงาน

**แหล่งข้อมูลอื่น**
  Kouichi Hashimoto Les voix des Anges  
หมวดหมู่:นักพากย์ชายชาวญี่ปุ่น
หมวดหมู่:บุคคลจากจังหวัดชิบะ
โอมิ มินามิ

โอมิ มินามิ (Minami Omi) เป็นนักพากย์หญิงที่มีชื่อเสียงคนหนึ่งของประเทศญี่ปุ่น โดยบทส่วนใหญ่ที่เธอได้รับมักจะเป็นเด็กผู้ชาย หรือไม่ก็เด็กผู้หญิงที่มีบุคลิกเอ๋อๆ โก๊ะๆ แต่บทที่สร้างชื่อเสียงให้กับเธอมากที่สุดคือ รูริ จากเรื่องนาเดชิโก้  ปัจจุบันมินามิแต่งงานแล้ว กับ ยูจิ อูเอดะ นักพากย์ชายที่มีชื่อเสียงอีกคนหนึ่ง

**ประวัติ**
วันเกิด : 13 กรกฎาคม พ.ศ. 2511
บ้านเกิด : โตเกียว ประเทศญี่ปุ่น 
สังกัด : ออฟฟิศโอซาว่า (อดีตเคยสังกัด อาร์ตส์วิชัน, โปรดักชันเบาบั๊บ) 

**ผลงาน**

**งานแอนิเมชัน**
 เสือน้อยชิมาจิโร่ รับบทเป็น ชิมาจิโร่- ฮาเระโทคิโดคิบุตะ (Sunny Pig) รับบทเป็น ฮาตาเคะยามะ โนริยาสึ- มาโฮ โนะ สเตจ แฟนซี ลาลา รับบทเป็น ยูกิ อาคิรุ- นาเดชิโก้ (Martian Successor Nadesico) รับบทเป็น โฮชิโนะ รูริ- เอ็กเซล ซาก้า รับบทเป็น ไฮแอต- ดิจิการัตรับบทเป็น มินากาว่า ทาคุโระ- ฮิมิโกะเด็น รับบทเป็น เคียว- ชมรมนักสืบแคลมป์ รับบทเป็น อิจูอิน อาคิระ- แฮนด์เมดเมย์ รับบทเป็น ไซเบอร์ดอล เค- เสน่ห์สาวข้าวปั้น รับบทเป็น ฮานาจิม่า เมงุมิ- จอมขมังเวทย์ออร์เฟน รับบทเป็น เมจิก- มาสเตอร์มอสคีตั้น'99 รับบทเป็น อาคิตะ โคมาจิ- มุเก็น โนะ รีไวอัส (Infinite Ryvius) รับบทเป็น แพ็ต แคมป์เบล- ร็อคแมน EXE รับบทเป็น ซาโรม่า, หน้ากากกุหลาบดำ- ปุนิปุนิ โปเอมี รับบทเป็น อาสึ ชิอิ- เทลส์ ออฟ อีเทอร์เนีย ดิ แอนิเมชัน รับบทเป็น เมลดี้- สอนนักรักซะ รับบทเป็น คุซานางิ โคซึเอะ- G-on ไรเดอร์ส รับบทเป็น อาราชิยามะ เซร่า- เซ็นเซ โนะ โอจิคัง รับบทเป็น ซูซูกิ มิกะ- BLACK LAGOON (จารชนพันธุ์นรก) รับบทเป็น เฮนเซล (1ในคู่แฝดนักฆ่ารุ่นเด็ก เฮนเซล/เกรเทล)- ผู้กล้าทองคำ โกลด์รัน รับบทเป็น ฮาระชิมะ ทาคุยะ

**งานเกม**
 คิตะ เอะ  White Illumination รับบทเป็น ซากุระมาจิ ยูโกะ- มิซซิ่ง บลู  (Missing Blue) รับบทเป็น อายาคุโมะ เอริส- เมลตี้ บลั๊ด (Melty Blood) รับบทเป็น ยูมิซึกะ ซาซึกิ- ฮิมิโกะเด็น ~เร็นไค~ รับบทเป็น เคียว- ทรู เลิฟ สตอรี่ 2 รับบทเป็น อันโด โมโมโกะ- เทลส์ ออฟ อีเทอร์เนีย รับบทเป็น เมลดี้- ซูเปอร์โรบ็อตไทเซ็น รับบทเป็น โฮชิโนะ รูริ- PoPoLoCrois ~Hajimari no Bouken~ รับบทเป็น พีนอน- โทคิเมคิ เมโมเรียล เกิร์ลสไซด์ รับบทเป็น คอนโนะ ทามามิ- โกรว์แลนเซอร์ 3 รับบทเป็น โมนิก้า แอลเลนฟอร์ด
หมวดหมู่:นักพากย์หญิงชาวญี่ปุ่น
หมวดหมู่:บุคคลจากโตเกียว
พาวเวอร์ดอลส์

พาวเวอร์ดอลส์ (พะวาโดรุ; POWER DoLLS) เป็นเกมซิมูเลชั่นแนววางแผนการรบ พัฒนาโดยบริษัท โคงะโดสตูดิโอ (ปัจจุบันคือ บริษัท โคงะโดสตูดิโอ จำกัด) ซึ่งออกวางจำหน่ายในรูปแบบของเกมคอมพิวเตอร์, PC-FX และ เพลย์สเตชัน 
เนื้อหาของเกม พาวเวอร์ดอลส์ ได้เริ่มต้นขึ้นในปี ค.ศ. 2535 เมื่อ ดาวเคราะห์ออมนี ได้ทำการประกาศสงครามเพื่อแยกตัวเป็นอิสระจากรัฐบาลโลก ซึ่งผู้เล่นจะต้องทำการบังคับให้หน่วยรบพิเศษ ภายใต้ชื่อหน่วย DoLLS (ย่อมาจาก Detachment of Limited Line Service) ของฝ่าย กองทัพออมนี  ปฏิบัติภารกิจที่ได้รับมอบหมายในแต่ละฉากให้สำเร็จลุล่วง โดยสมาชิกในหน่วย DoLLS จะเป็นผู้หญิงล้วน พวกเธอจะบังคับเครื่องจักรกลรูปร่างคล้ายมนุษย์ที่เรียกว่า พาวเวอร์โลดเดอร์ (Power Loader) เข้าห้ำหั่นกับกองทัพรัฐบาลโลก ซึ่ง พาวเวอร์โลดเดอร์ นี้ นอกจากจะใช้เป็นอาวุธในการรบแล้ว ยังใช้เป็นเครื่องมือทำลายสิ่งก่อสร้างที่เป็นเป้าหมาย และใช้ช่วยเหลือผู้คนอีกด้วย 
หลังจากที่เกม  พาวเวอร์ดอลส์  ภาคแรกได้ออกวางจำหน่ายในปี ค.ศ. 1994 ก็ได้รับความนิยมในหมู่นักเล่นเกมอย่างสูง ทางบริษัท โคงะโดสตูดิโอ จึงได้พัฒนาเกมภาคต่อออกมาเรื่อยๆ พร้อมกับเพิ่มตัวละครใหม่ๆ เข้าไปอีกหลายคน โดยปัจจุบันได้ออกมาแล้วถึง 6 ภาค นอกจากนี้ยังมีการสร้างเป็นอะนิเมะ ออกวางจำหน่ายในรูปแบบของ OVA อีก 2 ภาค คือภาค Omni Senki 2540 (บันทึกสงครามออมนี ปี 2540) ในปี ค.ศ. 1996 และภาค Project α (โปรเจกต์อัลฟา) ในปี ค.ศ. 1998

**เกม**
POWER DoLLS- สำหรับ PC-98, FM TOWNS, DOS/V, Windows ออกวางจำหน่าย 14 มกราคม ปี ค.ศ. 1994 
POWER DoLLS 2- สำหรับ PC-98, FM TOWNS, DOS/V ออกวางจำหน่าย 16 ธันวาคม ปี ค.ศ. 1994- สำหรับ PlayStation ออกวางจำหน่าย 20 พฤศจิกายน ปี ค.ศ. 1997
POWER DoLLS FX- สำหรับเครื่อง PC-FX ออกวางจำหน่าย 23 กุมภาพันธ์ ปี ค.ศ. 1996 - เป็นการนำ OVA ภาค Omni Senki 2540 มาสร้างเป็นเกม มีตัวละครหลักทั้งหมด 6 คน
POWER DoLLS 2 DASH- สำหรับ PC-98, DOS/V ออกวางจำหน่าย 9 สิงหาคม ปี ค.ศ. 1995
ADVANCED POWER DoLLS 2- สำหรับ PC-98, DOS/V ออกวางจำหน่าย 5 เมษายน ปี ค.ศ. 1996 - สำหรับ Windows ออกวางจำหน่าย 29 มกราคม ปี ค.ศ. 1999
POWER DoLLS 3- สำหรับ Windows ออกวางจำหน่าย 26 มีนาคม ปี ค.ศ. 1999
POWER DoLLS 4- สำหรับ Windows ออกวางจำหน่าย 18 เมษายน ปี ค.ศ. 2000
POWER DoLLS 5- สำหรับ Windows ออกวางจำหน่าย 26 เมษายน ปี ค.ศ. 2002
POWER DoLLS 5X- สำหรับ Windows ออกวางจำหน่าย 20 ธันวาคม ปี ค.ศ. 2002
POWER DoLLS 6- สำหรับ Windows ออกวางจำหน่าย 27 กุมภาพันธ์ ปี ค.ศ. 2004 

**โอวีเอ**
 POWER DoLLS Omni Senki 2540 - POWER DoLLS Project α  

**แหล่งข้อมูลอื่น**
  เว็บไซต์อย่างเป็นทางการ (ภาษาญี่ปุ่น)
หมวดหมู่:วิดีโอเกม
มิจิเอะ โทมิซาวะ

มิจิเอะ โทมิซาวะ (Tomizawa Michie) เป็นนักพากย์และนักแสดงหญิงที่มีชื่อเสียงคนหนึ่งของประเทศญี่ปุ่น เธอเริ่มเข้าสู่วงการนักพากย์ตั้งแต่ปี พ.ศ. 2526 มีผลงานเป็นที่รู้จักมากมาย แต่บทที่ทำให้เธอมีชื่อเสียงมากที่สุดคือ ฮิโนะ เร หรือ เซเลอร์มาร์ส ในเซเลอร์มูน

**ประวัติ**
วันเกิด : 20 ตุลาคม พ.ศ. 2504
บ้านเกิด : จังหวัดกุมมะ ประเทศญี่ปุ่น 
สังกัด : อาโอนิโปรดักชัน 

**ผลงาน**

**แอนิเมชัน**
 เซเซนชิ ดันไบน์ รับบทเป็น เอล ฟีโน- ถนนสายนี้ เปรี้ยว รับบทเป็น คาสึงะ มานามิ- กัลฟอร์ซ รับบทเป็น โพนี่- โปรเจกต์ A โกะ รับบทเป็น โคโตบุกิ ซีโกะ (C โกะ)- บับเบิลกัมไครซิส (OVA) รับบทเป็น ลินนา ยามาซากิ- เทวดาหน้าเป็น (Bikkuriman) รับบทเป็น วีนัส ชิรายูกิ- เกราะชีวะ กายเวอร์ (ภาคภาพยนตร์จอเงิน) รับบทเป็น เซงาวะ มิซึกิ- แวมไพร์ฮันเตอร์ D รับบทเป็น ดอริส- เซเลอร์มูน รับบทเป็น ฮิโนะ เร หรือ เซเลอร์มาร์ส- ชินจังจอมแก่น รับบทเป็น คุณครูมัตสึซากะ- แผนปราบผีไม่มีอั้น รับบทเป็น โองาซาวาระ เอมิ- ซากุระไทเซ็น รับบทเป็น คันซากิ สุมิเระ- ไคโตรันมะ ดิ แอนิเมชัน รับบทเป็น โคโตฮาระ ชิโนะ- ยูโก บุรุษเหล็ก รับบทเป็น ออริก้า เอเลนัวร์- แบล็กลากูน รับบทเป็น โรเบอร์ต้า

**เกม**
 แลงกริซเซอร์ 2 รับบทเป็น โซเนีย- แลงกริซเซอร์ 5 รับบทเป็น เบรนด้า- การ์เดี้ยน รีคอล รับบทเป็น โฮมูระ มายุ- ซูเปอร์โรบ็อตไทเซ็น รับบทเป็น เอล ฟีโน- ซากุระไทเซ็น รับบทเป็น คันซากิ สุมิเระ- พาวเวอร์ดอลส์ 2 รับบทเป็น มาร์ค เพียสสัน

**งานแสดง**
 โอชิน รับบทเป็น โอนัตสึ- ขบวนการจอมพลัง โอเรนเจอร์ รับบทเป็น อาจารย์ฮิโนะ (ตอนที่ 5)- วอยซ์ลักเกอร์ รับบทเป็น ไอราชไลน์

**แหล่งข้อมูลอื่น**
  ประวัติส่วนตัวในเว็บต้นสังกัด (อาโอนิโปรดักชัน) date=2006-03-05  -  Michie.Tomizawa HomePage " M's party " date=2005-12-13  
หมวดหมู่:นักพากย์หญิงชาวญี่ปุ่น
หมวดหมู่:คริสต์ศาสนิกชนชาวญี่ปุ่น
หมวดหมู่:บุคคลจากจังหวัดกุมมะ
มันเผาญี่ปุ่น

มันเผาญี่ปุ่น
รถเข็นขายมันเผาในเมืองนาระ
มันเผาญี่ปุ่น หรือ ยากิอิโมะ (yakiimo) เป็นอาหารชนิดหนึ่ง ในประเทศญี่ปุ่นนิยมรับประทานในฤดูใบไม้ร่วง หลายปีก่อนการเผามันนิยมใช้ใบไม้กองสุมรวมกันแล้วเผา แต่กฎหมายใหม่ญี่ปุ่นห้ามเผาสิ่งของต่าง ๆ ที่อาจก่อให้เกิดอันตรายหรือผลกระทบต่อสิ่งแวดล้อม วิธีการทำมันเผาจึงเปลี่ยนแปลงไป ส่วนในฤดูหนาวการถือมันเผาร้อน ๆ ไว้ที่มือยังช่วยคลายความหนาวให้กับมือด้วย
นอกจากในญี่ปุ่นแล้ว มันเผาญี่ปุ่นยังแพร่หลายจนเป็นอาหารทานเล่นของจีนและเกาหลีใต้เรียกว่า เข่าหงสู่  (p=kǎo hóngshǔ) และ คุนโกกูมา (rr=gungoguma) ตามลำดับ

**มันเผาทั่วไป**
มันเผาทั่วไป ชาวญี่ปุ่นเรียกว่า ยากิอิโมะ มีมาแต่ก่อนยุคโชวะ ที่นิยมทำกินในฤดูใบไม้ร่วงอันเนื่องมาจากใบไม้มีเป็นจำนวนมาก มีความยุ่งยากในการกำจัดให้หมดไปโดยเร็วการเผาจึงเป็นวิธีที่เร็วที่สุด เมื่อทำการเผาระหว่างรอจะนำเอาหัวมันใส่เข้าไปในกองไฟ รอให้สุกได้ที่จึงรับประทาน
ธันวาคม พ.ศ. 2543 รัฐบาลญี่ปุ่นได้ออกกฎหมายควบคุมการเผาสิ่งของต่าง ๆ ซึ่งรวมถึงการเผาใบไม้ ด้วยเหตุผลด้านสิ่งแวดล้อม ทำให้ไม่สามารถเผาใบไม้ได้อีกต่อไป ชาวญี่ปุ่นที่อยากทำมันเผากินเองจึงเปลี่ยนวิธีการทำไปจากเดิม เช่น ห่อด้วยอะลูมิเนียมฟอยล์แล้วจึงนำเข้าไปอบด้วยเตาอบไมโครเวฟ หรือวางไว้บนเครื่องทำความอุ่นแบบใช้น้ำมันก๊าด (สโต๊บ)

**มันเผาใช้หิน**
อิชิยากิอิโมะ (Ishiyakiimo) เป็นมันเผาอีกชนิดหนึ่งที่นิยมรับประทาน ซึ่งวิธีการทำแตกต่างจากมันเผาที่เรียกยากิอิโมะ โดยจะใช้หินจากแม่น้ำที่มีลักษณะกลม เล็กพอเหมาะมาใส่ลงในภาชนะขนาดใหญ่จากนั้นให้ความร้อนและใช้หินเป็นตัวกระจายความร้อนให้หัวมันสุก ในขั้นต้นจะทำให้หินร้อนทั่วกันด้วยการคนจนร้อนได้ที่ก่อน จากนั้นจึงนำหัวมันใส่ลงไปและเริ่มทำการคนอีกครั้ง (คล้ายการคั่วเกาลัดของไทย) ผู้ทำมันเผาชนิดนี้จึงต้องมีความชำนาญเป็นพิเศษefn|ハワイの歌手シモーン・ホワイトは、日本で耳にした石焼き芋売りの節回しに感銘を受け、Yakiimoという歌を作った。曲中では石焼き芋売りの節回しが日本語でほぼそのまま引用されている。ซิโมน ไวท์ นักร้องชาวฮาวาย ประทับใจในน้ำเสียงของพ่อค้ามันเผาที่ได้ยินที่ญี่ปุ่นมาก เธอจึงแต่งเพลงชื่อ Yakiimo ซึ่งในเพลงดังกล่าวมีการอ้างอิงน้ำเสียงของพ่อค้ามันเผาในภาษาญี่ปุ่นแทบจะคำต่อคำ

**เชิงอรรถ**

**อ้างอิง**
หมวดหมู่:อาหารญี่ปุ่น
จอมใจจอมยุทธ์

จอมใจจอมยุทธ์ หรือ ตำนานอักษรกระบี่ (The Book and the Sword; p=shū jiàn ēn chóu lù) เป็นผลงานเรื่องแรกของ กิมย้ง หรือในชื่อ จือเกี่ยมอึ้งชิ้วลก (Shu Jian En Chau Lu : จอมใจจอมยุทธ์) ซึ่งเขียนขึ้นครั้งแรกราว ๆ พ.ศ. 2498 (ค.ศ. 1955) ซึ่งเนื้อเรื่องเรื่องนี้ ได้เค้าจากตำนานที่เล่าขานกันว่า พระจักรพรรดิ์เคี่ยนหลงฮ่องเต้ (เฉียนหลงฮ่องเต้) แห่งราชวงศ์ชิง มีสายเลือดจีน (ชาวฮั่น) แสดงให้เห็นความขัดแย้งระหว่างอำนาจกับเชื้อชาตินิยม นิยายเรื่องนี้ทำให้กิมย้ง ติดอันดับในยุทธจักรนิยายกำลังภายในทันที เป็นพื้นฐานความสำเร็จในเรื่องต่อ ๆ ไป แต่มีข้อด้อยที่ตัวละครเอกไม่เด่น ความเด่นกลับไปตกอยู่กับหัวหน้าหน่วยพรรค ดอกไม้แดงทั้งหมด 14 คน ซึ่งมี ตั้งแกลก (เฉินเจียลั่ว) ตัวเอกของเรื่อง เป็นหัวหน้าใหญ่ แม้ผู้แต่งจะพยายามเน้นให้ประมุขพรรค คือ ตั้งแกลก เด่นกว่าคนอื่นก็ตาม แต่ไม่ถึงกับประทับใจผู้อ่านมากนัก แต่กระนั้นก็ยังจัดเป็นวรรณกรรมที่ประสบความสำเร็จอย่างสูง

**เนื้อเรื่อง**
จอมใจจอมยุทธ์เป็นเรื่องราวการต่อสู้ระหว่างพี่น้องร่วมอุทรที่คนหนึ่งทรยศต่อชาติตระกูลของตนเพราะต้องการดำรงตำแหน่งฮ่องเต้แห่งราชวงศ์ชิง ส่วนอีกคนหนึ่งได้กลายเป็นผู้นำแห่งพรรคดอกไม้แดงที่ต้องการล้มล้างราชวงศ์ชิง
ตัวเอกในเรื่องนี้ยังคงมีบทบาทในเรื่องจิ้งจอกภูเขาหิมะ

**ตัวละคร**
 ตั้งแกลก- ฮาซิลโซม- ลั่วปิง หรือ ลกเปีย- เหวินไท่ไหล- ปีศาจขาวดำ- บัณฑิตขลุ่ยทอง- เล็กฮุยแช- ลี้ง้วนจี้

**การดัดแปลงในสื่ออื่น**

**ภาพยนตร์**

**ละครโทรทัศน์**

**แหล่งข้อมูลอื่น**
  เรื่องราวของกิมย้ง date=2007-03-10 
หมวดหมู่:นวนิยายอิงประวัติศาสตร์
หมวดหมู่:บันเทิงคดีกำลังภายใน
หมวดหมู่:งานเขียนของกิมย้ง
หมวดหมู่:วรรณกรรมในปี พ.ศ. 2498
เฟรเดอริก ลอว์ ออล์มสเตด

เฟรเดอริก ลอว์ ออล์มสเตด บิดาแห่งภูมิสถาปัตยกรรมสมัยใหม่
เฟรเดอริก ลอว์ ออล์มสเตด (Frederic law Olmstead, 26เมษายนพ.ศ. 2365—28สิงหาคมพ.ศ. 2446)  เป็นภูมิสถาปนิกชาวอเมริกัน เกิดที่เมืองฮาร์ตเฟิร์ด รัฐคอนเนทิคัต หลังจากการศึกษาเบื้องต้นที่มีข้อจำกัดจากปัญหาสายตา  ออล์มสเตดได้เข้าศึกษาในมหาวิทยาลัยเยล ด้านวิทยาศาสตร์และวิศวกรรมได้ระยะหนึ่งก็ได้กลายเป็นนักเขียนบทความในหนังสือพิมพ์ที่มีความสนใจและซาบซึ้งในธรรมชาติ หลังจากการเดินทางทั่วโลกรวมทั้งประเทศอังกฤษที่ออล์มสเตดให้ความสนใจชื่นชมภูมิทัศน์และสวนสาธารณะในเมืองเป็นพิเศษ ซึ่งต่อมาออล์มสเตดก็ได้เปลียนอาชีพมาเป็นภูมิสถาปนิกและชนะการประกวดแบบสวนสาธารณะ "เซ็นทรัลปาร์ก" ในนครนิวยอร์ก
การออกแบบและก่อสร้างเซ็นทรัลปาร์กทำให้ออล์มสเตดมีชื่อเสียงได้รับการว่าจ้างให้ออกแบบสวนสาธารณะและภูมิทัศน์วิทยาเขตเป็นจำนวนมากในสหรัฐฯ รวมทั้งบริเวณสำคัญหลายแห่งในกรุงวอชิงตัน ดี.ซี. การบุกเบิกของออล์มสเตดถือเป็นจุดกำเนิดของวิชาชีพภูมิสถาปัตยกรรมสมัยใหม่ที่เผยแพร่ไปทั่วโลกในเวลาต่อมา
ออล์มสเตดได้ร่วมกับนักอนุรักษ์สำคัญอีกหลายคนรณรงค์ให้มีการประกาศ "โยเซมิติ" ให้เป็นพื้นที่อนุรักษ์ธรรมชาติ ซึ่งเป็นจุดกำเนิดของระบบอุทยานแห่งชาติของประเทศสหรัฐฯ ออล์มสเตดได้รับการยกย่องเป็นบิดาแห่งวิชาชีพภูมิสถาปัตยกรรม
หมวดหมู่:ภูมิสถาปนิก
หมวดหมู่:สถาปนิกชาวอเมริกัน
หมวดหมู่:บุคคลจากฮาร์ตเฟิร์ด
1903
ราล์ฟ วอลโด เอเมอร์สัน

ราล์ฟ วอลโด เอเมอร์สัน (Ralph Waldo Emerson, พ.ศ. 2346–2425) กวีและนักเขียนบทความ เกิดที่เมืองบอสตัน รัฐแมสซาชูเซตส์ สหรัฐอเมริกา ได้รับการศึกษาที่มหาวิทยาลัยฮาร์วาร์ดและเริ่มชีวิตด้วยการเป็นครู ต่อมาเมื่อ พ.ศ. 2372 ได้บวชเป็นพระที่โบสถ์ยูนิทาเรียนในเมืองบอสตัน แต่ด้วยการมีมุมมองที่ถูกมองว่าแปลก เป็นที่น่าถกเถียงกันมากจึงต้องสึก ในปี พ.ศ. 2376 เอเมอร์สันได้เดินทางท่องเที่ยวยุโรปและได้พบกับทอมัส คาร์ลีลย์ (Thomas Carlyle) ซึ่งได้ติดต่อกันอย่างใกล้ชิดต่อมาเป็นเวลาถึง 38 ปี ในปี พ.ศ. 2377 เอเมอร์สันได้ย้ายไปอยู่ที่เมืองคองคอร์ด รัฐแมสซาชูเซตส์และได้เริ่มแต่ง บทร้อยแก้วกระทบอารมณ์ (Prose rhapsody) ชื่อ “ธรรมชาติ (Nature)”
เมื่อ พ.ศ. 2379 และบทกวีอื่น ๆ ที่สำคัญอีกหลายชิ้นงาน โดยเฉพาะเรื่อง “การดำเนินชีวิต (The Conduct of life – พ.ศ. 2403)  เอเมอร์สันได้รับการยกย่องว่าเป็นนักอุตรวิสัย หรือนักคิดเหนือธรรมชาติ (transcendentalist) ด้านปรัชญา เป็นนักถือเหตุถือผลทางศาสนาและเป็นผู้สนับสนุนอย่างแรงกล้าในด้านปัจเจกชน

**อ้างอิง**

**แหล่งข้อมูลอื่น**
  name=Ralph Waldo Emerson-  Works by Ralph Waldo Emerson in free audio format from LibriVox-  The Works of Ralph Waldo Emerson at RWE.org date=2019-09-05 -  Representative Men date=2010-02-14  from American Studies at the University of Virginia.-  The Works of Ralph Waldo Emerson transcendentalists.com date=2009-10-22 -  The Enduring Significance of Emerson's Divinity School Address date=2009-10-02 " – by John Haynes Holmes-  The Living Legacy of Ralph Waldo Emerson date=2010-03-04  by Rev. Frank Schulman and Robert D. Richardson-  Tribute to Ralph Waldo Emerson date=2007-01-27  – a hypertext guide, in English and in Italian -  Ralph Waldo Emerson complete Works at the University of Michigan- id=lccn-n78-85476- Stanford Encyclopedia of Philosophy: "  Ralph Waldo Emerson" – by Russell Goodman-  Quotes from Ralph Waldo Emerson at quotesquotations.com date=2009-05-27 - Internet Encyclopedia of Philosophy: "  Ralph Waldo Emerson"  – by Vince Brewton
1882
หมวดหมู่:นักปรัชญาชาวอเมริกัน
หมวดหมู่:นักเขียนชาวอเมริกัน
หมวดหมู่:บุคคลจากบอสตัน
หมวดหมู่:นักจดบันทึกประจำวันชาวอเมริกัน
ทอมัส คาร์ไลล์

ทอมัส คาร์ไลล์
ทอมัส คาร์ไลล์ (Thomas Carlyle, พ.ศ. 2338-2424) เป็นนักอักษรศาสตร์ เกิดที่เมืองเอเคล็กเฟแชน กอลโลเวย์ สกอตแลนด์ตะวันตกเฉียงใต้ สหราชอาณาจักร ได้รับการศึกษาที่มหาวิทยาลัยเอดินบะระ และสอนอยู่ที่นั่นเป็นเวลาหลายปีก่อนที่จะเริ่มเขียนบทความให้กับ สารานุกรมเอดินบะระ จนซาบซึ้งในวรรณกรรมเยอรมัน โดยเฉพาะของเกอเธ่ ในปี พ.ศ. 2369 คาร์ไลล์ แต่งงานกับ เจน บิลลี เวลช์ งานที่มีชื่อเสียงของคาร์ไลล์ได้แก่ ซาร์ทอร์ เรซาทัส (พ.ศ. 2366-7) ต่อมาได้ย้ายมาอยู่ที่กรุงลอนดอนที่ซึ่งคาร์ไลล์ได้เขียนงานชิ้นสำคัญอีกว่าด้วยการปฏิวัติของฝรั่งเศส (3 ตอน พ.ศ. 2370) และ พระเจ้าเฟรเดริกมหาราช (พ.ศ. 2401-2408) แต่หลังจากการเสียชีวิตของภรรยา คาร์ไลล์ได้ใช้ชีวิตอย่างเงียบ ๆ และมีผลงานออกมาน้อยมาก
หมวดหมู่:บุคคลจากพื้นที่สภาดัมฟรีส์และแกลโลเวย์
หมวดหมู่:บุคคลจากมหาวิทยาลัยเอดินบะระ
หมวดหมู่:นักเขียนชาวสกอตแลนด์
หมวดหมู่:ผู้ได้รับพัวร์เลอเมรีท (ชั้นพลเรือน)
ลูอีเซอ อด็อลฟา เลอ โบ

ลูอีเซอ อด็อลฟา เลอ โบ (Louise Adolpha Le Beau) เป็นนักเปียโนและคีตกวีชาวเยอรมัน เกิดเมื่อวันที่ 25 เมษายน ค.ศ. 1850 ที่เมืองรัสทัท แกรนด์ดัชชีบาเดิน ถึงแก่กรรมเมื่อวันที่ 17 กรกฎาคม ค.ศ. 1927 ที่เมืองบาเดิน-บาเดิน ประเทศเยอรมนี
เลอ โบ เติบโตมาในครอบครัวที่มีพรสวรรค์ด้านดนตรี บิดาเป็นนายพลในกองทัพของดุ๊กบาเดิน แต่เป็นวาทยกรและนักร้องสมัครเล่นที่มีฝีมือด้วย ส่วนเลอ โบ เองนั้นก็มีพรสวรรค์ด้านดนตรีสูง
เมื่ออายุ 4 ขวบ ลูอีเซอก็แต่งเพลงชิ้นแรก ครอบครัวจึงตัดสินใจส่งเธอเข้าศึกษาด้านดนตรีโดยเฉพาะ ด้วยเหตุนี้เธอจึงเริ่มศึกษาการร้องเพลง เปียโน และการประพันธ์ดนตรี
งานแสดงดนตรีอย่างเป็นทางการครั้งแรกของเธอนั้นจัดขึ้นเมื่ออายุ 18 ปี โดยได้บรรเลง เอ็มเพอเรอร์คอนแชร์โต และ เปียโนคอนแชร์โต ในบันไดเสียง ดี ไมเนอร์ (หมายเลข 1) ของเม็นเดิลส์โซน หลังจากนั้นก็เดินทางตระเวนเล่นดนตรีในเมืองต่าง ๆ ได้แก่ บาเซิล ไฮเดิลแบร์ค และเอาคส์บวร์ค ผลงานเด่น ๆ ที่บรรเลงได้แก่ คอนแชร์โต ในบันไดเสียง ดี เมเจอร์ ของโมทซาร์ท (หมายเลข 26 KV. 537) และคาเดนซาที่เธอแต่งเอง
ในเวลานั้น การเรียนดนตรีมักจำกัดเฉพาะนักเรียนชาย ทำให้เลอ โบ ประสบความลำบากในการหาที่เรียนดนตรีไม่น้อย และเมื่อมีโอกาส เธอจึงจัดทำหลักสูตรดนตรีสอนพิเศษเปียโนและทฤษฎีสำหรับนักเรียนสตรีขึ้น
เมื่อปี ค.ศ. 1882 เลอ โบ ได้รางวัลที่ 1 ในการแข่งขันนักประพันธ์ดนตรี ผลงานที่ได้รับรางวัลชนะเลิศเป็นบทเพลง 4 เพลง สำหรับเชลโลและเปียโน โอปุส 24 มีเกร็ดเล่าว่าในประกาศนียบัตรนั้น พิมพ์คำว่า "นาย" (Herr) ไว้ก่อนแล้ว เมื่อเธอได้รับรางวัลจึงต้องขีดฆ่าคำนั้นออก แล้วเขียน "นางสาว" (Fräulein) ลงไปแทน ทั้งนี้ในสมัยนั้น นักดนตรีและนักประพันธ์ส่วนใหญ่เป็นชายแทบทั้งสิ้น

**ผลงานที่สำคัญ**
ผลงานสำคัญ ๆ ของเลอ โบ ได้แก่ ซิมโฟนี, oratorio Ruth, ดนตรีเชมเบอร์มิวสิกหลายชิ้น, เพลงประสานเสียง, เพลงเปียโน และเพลงอื่น ๆ

**แหล่งข้อมูลอื่น**
  ประวัติของลูอีเซอ เลอ โบ เป็นภาษาเยอรมัน-  ประวัติและผลงาน เป็นภาษาเยอรมัน date=2007-09-27 
2470
หมวดหมู่:บุคคลที่เกิดในปี พ.ศ. 2393
หมวดหมู่:คีตกวีชาวเยอรมัน
หมวดหมู่:นักเปียโนชาวเยอรมัน
หมวดหมู่:นักเปียโนคลาสสิก
หมวดหมู่:บุคคลจากรัฐบาเดิน-เวือร์ทเทิมแบร์ค
กังหันลม

กังหันลม
กังหันลม คือเครื่องจักรกลอย่างหนึ่งที่สามารถรับและแปลงพลังงานจลน์จากการเคลื่อนที่ของลมให้เป็นพลังงานกลได้ และนำพลังงานกลมาใช้เพื่อสูบน้ำโดยตรงหรือผลิตเป็นพลังงานไฟฟ้า การพัฒนากังหันลมเพื่อนำมาใช้ประโยชน์เริ่มมีมาตั้งแต่สมัยอียิปต์โบราณจนถึงยุคปัจจุบัน โดยการออกแบบกังหันลมต้องอาศัยความรู้ทางด้านพลศาสตร์ของลมและหลักวิศวกรรมศาสตร์ในแขนงต่าง ๆ เพื่อให้ได้กำลังงาน พลังงาน และประสิทธิภาพสูงสุด
ชื่อในภาษาอังกฤษของกังหันลมได้แก่ wind turbine, wind generator, wind power unit (WPU), wind energy converter ซึ่งจะแตกต่างกับกังหันลมยุคเก่าที่ใช้คำว่า windmill

**รูปแบบเทคโนโลยีกังหันลม**
กังหันลมสามารถแบ่งออกตามลักษณะการจัดวางแกนของใบพัดได้เป็น 2 รูปแบบ คือ
# กังหันลมแนวแกนตั้ง (Vertical Axis Turbine (VAWT)) เป็นกังหันลมที่มีแกนหมุนและใบพัดตั้งฉากกับการเคลื่อนที่ของลมในแนวราบ
# กังหันลมแนวแกนนอน (Horizontal Axis Turbine (HAWT)) เป็นกังหันลมที่มีแกนหมุนขนานกับการเคลื่อนที่ของลมในแนวราบ โดยมีใบพัดเป็นตัวตั้งฉากรับแรงลม

**ส่วนประกอบของเทคโนโลยีกังหันลม**
# กังหันลมเพื่อสูบน้ำ (Windpump) เป็นกังหันลมที่รับพลังงานจลน์จากการเคลื่อนที่ของลมและเปลี่ยนให้เป็นพลังงานกลเพื่อใช้ในการชักหรือสูบน้ำจากที่ต่ำขึ้นที่สูงเพื่อใช้ในการเกษตร การทำนาเกลือ การอุปโภคและการบริโภค ปัจจุบันมีใช้อยู่ด้วยกัน 2 แบบ คือ แบบระหัดและแบบสูบชัก
# กังหันลมเพื่อผลิตไฟฟ้า (Wind Turbine) เป็นกังหันลมที่รับพลังงานจลน์จากการเคลื่อนที่ของลมและเปลี่ยนให้เป็นพลังงานกล จากนั้นนำพลังงานกลมาผลิตเป็นพลังงานไฟฟ้า ปัจจุบันมีการนำมาใช้งานทั้ง กังหันลมขนาดเล็ก (Small Wind Turbine) และกังหันลมขนาดใหญ่ (Large Wind Turbine)

**ดูเพิ่ม**
 พลังงานลม- กังหันลมวินด์มิลล์- กังหันลมกับการผลิตไฟฟ้า

**อ้างอิง**
 Alan Wyatt: Electric Power: Challenges and Choices. Book Press Ltd., Toronto 1986, ISBN 0-920650-00-7

**แหล่งข้อมูลอื่น**
  เทคโนโลยีกังหันลม date=2009-08-23  การไฟฟ้าฝ่ายผลิตแห่งประเทศไทย
หมวดหมู่:พลังงานไฟฟ้า
หมวดหมู่:อากาศพลศาสตร์
หมวดหมู่:พลังงานลม
หมวดหมู่:กังหัน
มิจิโกะ เนยะ

มิจิโกะ เนยะ (Neya Michiko) เป็นนักพากย์หญิงชาวญี่ปุ่น เธอมีผลงานเป็นที่รู้จักมากมายหลายบทบาท โดยเฉพาะบทของหญิงสาวที่ดูค่อนข้างเป็นผู้ใหญ่ เพื่อนสนิทในวงการของเธอคือ ซาจิโกะ ซูงาวาระ ผู้พากย์เสียง ซากิ นิจิโนะ จากเกมโทคิเมคิ เมโมเรียล อันโด่งดัง

**ประวัติ**
วันเกิด : 4 ตุลาคม พ.ศ. 2508
บ้านเกิด : จังหวัดฟูกูอิ ประเทศญี่ปุ่น 
สังกัด : ปัจจุบันไม่ได้สังกัดค่ายใด (อดีตเคยสังกัด Arts Vision) 

**ผลงาน**

**แอนิเมชัน**
 ยูฉะเคซัทสึ เจเดคเกอร์ รับบทเป็น โทโมนางะ อาซึกิ- เมทัลไฟท์เตอร์ มิคุ รับบทเป็น ซายากะ- ชิน คิวตี้ฮันนี่ (OVA) รับบทเป็น ฮันนี่- นักรบสัตว์ป่ากัลคีวา (Wild Warriors Galkeeva) รับบทเป็น ไมฮาระ โคโนฮะ- พาวเวอร์ดอลส์ ~ออมนี เซ็งคิ 2040~ รับบทเป็น หวงกวางเม่ย- กัชช่าแมน (OVA) รับบทเป็น G-3 หงส์ขาวจุน- ฟาม แอนด์ อีลี่ (Ruin Explorers) รับบทเป็น อีลี่- กัน สมิธ แคทส์ รับบทเป็น แรลลี่ วินเซนต์- มืออสูรล่าปีศาจ รับบทเป็น ทากาฮาชิ ริตสึโกะ- พี่น้องคู่วุ่น รับบทเป็น ฟุคายะ ชินาโกะ, คิมูระ โทโมโกะ- ยอดมนุษย์ไรดีน (Chousha Reideen) รับบทเป็น ยามาดะ โซระ- โทชินเด็น (OVA) รับบทเป็น เทรซี่- วาริเอเบิล จีโอ (OVA) รับบทเป็น ยูกิ อายาโกะ- ตำรวจสาวจอมซ่า (You're Under Arrest) รับบทเป็น ซางามิโอโนะ จิเอะ- มอสคีตอน แวมไพร์ติงต๊อง รับบทเป็น ยูกิ- เกมกลคนอัจฉริยะ รับบทเป็น คาวาอิ ชิซึกะ- บังโนบุงกะเนโกะมุสึเมะ รับบทเป็น ไคฮาระ ฟุตาบะ- อินิเชียลD รับบทเป็น ซาโต้ มาโกะ- ทู ฮาร์ท รับบทเป็น เซลิโอ- มุเทกิโอ ไทรเซนอน รับบทเป็น อุริว ซาเอะ- คาสุมิน (มิสทิน) รับบทเป็น รันโกะ- ครัชเกียร์ เทอร์โบ รับบทเป็น โทบิตะ ริริกะ- ฟุล เมทัล พานิก! รับบทเป็น เมลิซซ่า มาโอะ- โตเกียวเหมียวเหมียว รับบทเป็น มิโดริคาวะ โยโมงิ- โอเนไง ทวินส์ รับบทเป็น โอริเบะ สึบากิ- พีซเมคเกอร์ มือปราบดาบซามูไร รับบทเป็น อาเคซาโตะ- ครัชเกียร์ ไนโตร รับบทเป็น มักฮะ ไม- แขนกล คนแปรธาตุ รับบทเป็น ริซ่า ฮอว์คอาย- แชมเปี้ยนขนมปัง สูตรดังเขย่าโลก รับบทเป็น ซิสเตอร์มาโกะ เกรแฮม- พลังอักษะ เฮตาเลีย รับบทเป็น ฮังการี

**เกม**
 คิวตี้ฮันนี่ FX รับบทเป็น คิวตี้ฮันนี่- สตรีทไฟท์เตอร์ ซีโร่ รับบทเป็น โรส- แคปคอม vs. เอสเอ็นเค 2 รับบทเป็น ชุนลี- แวมไพร์ฮันเตอร์ รับบทเป็น เลเล- ควอ วาดิส (Qua Vadis) รับบทเป็น อิริน่า มิวเลอร์- อาร์กเดอะแลด 2 รับบทเป็น ชานเต้- พาวเวอร์ดอลส์ FX รับบทเป็น หวง กวางเม่ย- พาวเวอร์ดอลส์ 2 รับบทเป็น โคไร มิกิ- มาโฮ งาคุเอ็น LUNAR รับบทเป็น เอลลี่- โนแอล ลา เนจ (NOёL ~La neige~) รับบทเป็น มิโดริคาวะ เรียว- โซลเอดจ์ รับบทเป็น โซฟีเทีย อเล็กซานดร้า- โซลคาลิเบอร์ รับบทเป็น โซฟีเทีย อเล็กซานดร้า- เซโนเกียร์ส (Xenogears) รับบทเป็น เอเมราด้า- มิสึเมเตะไนท์ รับบทเป็น ลินดา ซาครอยด์- ทู ฮาร์ท รับบทเป็น เซลิโอ- ซัมมอนไนท์ 2 รับบทเป็น มิโมซ่า โรลันจ์- แนมโค x แคปคอม (NAMCO x CAPCOM) รับบทเป็น เลเล, โรส- เทลส์ ออฟ ดิ อะบิส รับบทเป็น นาตาเลีย L.K. แลนวัลเดีย- กักคุเอน เฮตาเลีย พอร์เทเบิล รับบทเป็น ฮังการี
หมวดหมู่:นักพากย์หญิงชาวญี่ปุ่น
หมวดหมู่:บุคคลจากจังหวัดฟูกูอิ
ชิโฮะ คิกูจิ

ชิโฮะ คิกูจิ (Kikuchi Shiho) เป็นนักพากย์หญิงชาวญี่ปุ่น มีผลงานการพากย์มาแล้วมากมาย โดยบทที่ทำให้เธอเริ่มเป็นที่รู้จักในวงการก็คือ มิฮารุ ทาเทบายาชิ จากเกมโทคิเมคิเมโมเรียล อันโด่งดัง

**ผลงาน**

**แอนิเมชัน**
 เด็งโนเซ็นไต วูกี้ส์ แองเจิ้ล รับบทเป็น แมร์รี่เบลล์ แคนดี้ สจวร์ต- นาเดชิโก้ (Martian Successor Nadesico) รับบทเป็น อามาโนะ ฮิคารุ- ชินฮัคเคนเดน รับบทเป็น รูตี้- พรินเซสรูจ รับบทเป็น รูจ- ยูอิ มือปราบสาวไซเบอร์ (Corrector Yui) รับบทเป็น ยานางิ อาคิโกะ- โทคิเมคิเมโมเรียล (OVA) รับบทเป็น ทาเทบายาชิ มิฮารุ- เบย์เบลด ลูกข่างทะยานฟ้า รับบทเป็น ทาจิบานะ ฮิโรมิ- ฟูล เมทัล พานิค รับบทเป็น มุคาอิ มายะ- สตราทอสโฟร์ รับบทเป็น นาคามุระ อายาโมะ- มาชินไกเซอร์ รับบทเป็น โรล

**เกม**
 โทคิเมคิเมโมเรียล รับบทเป็น ทาเทบายาชิ มิฮารุ- เทคเคน 2 รับบทเป็น คาซามะ จุน, คุนิมิตสึ- อีฟ เดอะ ลอสต์ วัน (EVE The Lost One) รับบทเป็น ซาคาอิ อายาโนะ- เดอะ คิง ออฟ ไฟท์เตอร์ รับบทเป็น วิป- ซูเปอร์โรบ็อตไทเซ็น รับบทเป็น อามาโนะ ฮิคารุ- ทรู เลิฟ สตอรี่ รับบทเป็น คัตสึรางิ อายาเนะ- พาวเวอร์ดอลส์ 2 รับบทเป็น อายาเซะ มิโนรุ- เมโมรี่ออฟ 2nd รับบทเป็น ชิราคาวะ ชิซึรุ- เมลตี้แลนเซอร์ 2, 3 รับบทเป็น แพททริเซีย แม็กเกอเลน

**อ้างอิง**
 http://sdb.noppo.com/shiho_k.htm date=2007-02-21 -  ประวัติ 
หมวดหมู่:นักพากย์หญิงชาวญี่ปุ่น
หมวดหมู่:บุคคลจากจังหวัดคานางาวะ
อันเดิช เซ็ลซิอุส

อันเดิช เซ็ลซิอุส (Anders Celsius, ˈânːdɛʂ ˈsɛ̌lːsɪɵs; 27 พฤศจิกายน พ.ศ. 2244 – 25 เมษายน พ.ศ. 2287) เป็นนักดาราศาสตร์ นักคณิตศาสตร์ และนักฟิสิกส์ชาวสวีเดนที่ได้รับการแต่งตั้งเป็นศาสตราจารย์ในมหาวิทยาลัยอุปซอลาเมื่อ พ.ศ. 2273 เมื่ออายุเพียง 29 ปี เซ็ลซิอุสเป็นผู้คิดแบ่งช่องหรือขีดเทอร์มอมิเตอร์สำหรับวัดอุณหภูมิเมื่อ พ.ศ. 2286 โดยนับอุณหภูมิของน้ำแข็งเท่ากับ 0 องศา และที่จุดเดือดของน้ำที่ 100 องศา ที่ระดับน้ำทะเล โดยเรียกชื่อว่าองศาเซนติเกรดซึ่งใช้มาเป็นเวลานาน แต่ต่อมาได้เปลี่ยนชื่อเรียกใหม่เป็นองศาเซลเซียสเพื่อเป็นเกียรติแก่เขา เซ็ลซิอุสเป็นผู้รณรงค์สนับสนุนให้เริ่มใช้ปฏิทินกริกอเรียน และเป็นผู้เริ่มสังเกตการณ์แสงออโรราหรือแสงเหนือ ใน พ.ศ. 2283 เซ็ลซิอุสได้รับแต่งตั้งให้เป็นผู้อำนวยการหอดูดาวของมหาวิทยาลัยที่สร้างเพื่อเป็นเกียรติแก่เขาเอง เซ็ลซิอุสเสียชีวิตขณะมีอายุเพียง 43 ปี

**ชีวิตช่วงต้นและการศึกษา**
อันเดิช เซ็ลซิอุสเกิดที่อุปซอลา ประเทศสวีเดน ในวันที่ 27 พฤศจิกายน พ.ศ. 2244 ตระกูลของเขามาจาก Ovanåker ในจังหวัด Hälsingland ชื่อสกุล Celsius เป็นรูปแผลงเป็นละตินจากชื่ออสังหาริมทรัพย์ (ละติน celsus "เนิน")
เขาเป็นบุตรของ Nils Celsius ศาสตรจารย์ดาราศาสตร์ และหลานชายของ Olof Celsius นักพฤกษศาสตร์ Magnus Celsius นักคณิตศาสตร์ กับ Anders Spole นักดาราศาสตร์ p= เขาเชี่ยวชาญในคณิตศาสตร์ตั้งแต่ยังเล็ก อันเดิช เซ็ลซิอุสศึกษาที่มหาวิทยาลัยอุปซอลา และใน พ.ศ. 2273 ก็ได้เป็นศาสตราจารย์ดาราศาสตร์ในมหาวิทยาลัยเดียวกัน

**ดูเพิ่ม**
 องศาเซลเซียส

**อ้างอิง**

**ข้อมูล**
  url=https://books.google.com/books?id=UcNMwgEACAAJ 

**แหล่งข้อมูลอื่น**
1744
หมวดหมู่:นักดาราศาสตร์ชาวสวีเดน
หมวดหมู่:นักวิทยาศาสตร์ชาวสวีเดน
หมวดหมู่:บุคคลจากอุปซอลา
หมวดหมู่:บุคคลจากมหาวิทยาลัยอุปซอลา
Lernu! (เลรนู!)

Lernu! เป็นชื่อเว็บไซต์สำหรับการเรียนภาษาเอสเปรันโต เป็นเว็บไซต์จะมีการรับรองหลายภาษา การสอนในเว็บไซต์จะแบ่งออกเป็นหลายระดับชั้นตั้งแต่ง่ายจนถึงยาก โดยเนื้อหาจะประกอบไปด้วย คำศัพท์ ไวยากรณ์ และสำหรับผู้ที่เริ่มเรียนสามารถเรียกดูคำแปลได้ทันทีภายในเว็บ เว็บไซต์เปิดใช้ครั้งแรกเมื่อ 21 ธันวาคม พ.ศ. 2545 นอกจากนี้ในเว็บยังมีข้อมูลเกี่ยวกับ เพลง เกม เว็บบอร์ด ข้อมูลการสัมมนา และข้อมูลต่างๆ ที่เกี่ยวข้องกับภาษาเอสเปรันโต
คำว่า lernu เป็นภาษาเอสเปรันโต มีความหมายว่า "โปรดเรียน" (มาจากรากคำ Lern' บวกกับตัวลงท้าย -u ซึ่งเป็นตัวลงท้ายของกริยาแสดงการขอร้องหรือการสั่ง )

**แหล่งข้อมูลอื่น**
  Lernu! เว็บไซต์
หมวดหมู่:ภาษาเอสเปรันโต
หมวดหมู่:เว็บไซต์
EO

EO หรือ eo สามารถหมายถึง- ภาษาเอสเปรันโต อักษรย่อ ISO-639-1 และ ISO-639-alpha-2- สายการบินเอ็กซ์เพรซวันอินเตอร์เนชันแนล (Express One International) รหัสสายการบิน EO
อเมริกากลาง

อเมริกากลาง (Central America; América Central หรือ Centroamérica) เป็นอนุภูมิภาคของทวีปอเมริกา มีชายแดนทางเหนือติดกับประเทศเม็กซิโก ทางใต้ติดกับประเทศโคลอมเบีย ทางตะวันออกติดกับทะเลแคริบเบียน และทางตะวันตกติดกับมหาสมุทรแปซิฟิก 

**ภูมิศาสตร์**
อเมริกากลางประกอบด้วย 7 ประเทศ  ได้แก่:

**ประเทศ**
 เบลีซ (Belize)- คอสตาริกา (Costa Rica)- เอลซัลวาดอร์ (El Salvador)- กัวเตมาลา (Guatemala)- ฮอนดูรัส (Honduras)- นิการากัว (Nicaragua)- ปานามา (Panama)

**อ้างอิง**

**แหล่งข้อมูลอื่น**
อเมริกากลาง
หมวดหมู่:อเมริกากลาง
ภาษาเอดา

ภาษาเอดา (Ada) เป็นภาษาคอมพิวเตอร์ภาษาหนึ่งที่เรียกว่า procedural programming language ซึ่งพัฒนาขึ้นมาโดยกระทรวงกลาโหมของสหรัฐ เมื่อปีพ.ศ. 2523 ชื่อของโปรแกรมตั้งตามชื่อของผู้บุกเบิกเรื่องคอมพิวเตอร์ คือ ออกกุสตา เอดา ไบรอน เคาน์เตสแห่งเลิฟเลซ (Augusta Ada Byron, Countess of Lovelace)

**"Hello, world!"  ใน Ada**
นี้คือตัวอย่างการเขียนโปรแกรม Ada ง่ายๆ ในโปรแกรม Hello world:
with Ada.Text_IO; 
procedure Hello is
begin
Ada.Text_IO.Put_Line ("Hello, world!") ;
end Hello;
จริงๆ แล้วเราสามารถเขียนโปรแกรมแบบสั้นของ Ada.Text_IO.Put_Line ได้ ทำให้ไม่ต้องพิมพ์มาก แต่ขอละในที่นี้ เพื่อง่ายต่อความเข้าใจ

หมวดหมู่:มาตรฐานคอมพิวเตอร์
หมวดหมู่:ภาษาโปรแกรมหลายกระบวนทัศน์
หมวดหมู่:ภาษาโปรแกรมที่มีชนิดข้อมูลแบบอพลวัต
หมวดหมู่:ภาษาโปรแกรมระบบ
หมวดหมู่:มาตรฐานไอเอสโอ
หมวดหมู่:มาตรฐานไออีซี
หมวดหมู่:ภาษาระบบโครงสร้างพื้นฐานภาษาร่วม
หมวดหมู่:ซอฟต์แวร์ในปี พ.ศ. 2523
ภาษานาเม็ก

ภาษานาเม็ก เป็นภาษาที่ปรากฏในการ์ตูนเรื่องดราก้อนบอลสำหรับสิ่งมีชีวิตจากดาวนาเม็ก ผลงานของอากิรา โทริยามา จำนวนผู้ใช้ภาษานาเม็ก ทั้งหมดมาจากดาวนาเม็ก โดยรวมถึง พระเจ้าและพิคโกโร่ ที่อพยพมายังโลก ในช่วงก่อนที่จะมีพายุขนาดใหญ่ในดาวนาเม็ก นอกจากนี้ยังมี มิสเตอร์โปโป้ ผู้ที่รับใช้พระเจ้าสามารถพูดภาษานี้ได้ 
ถึงแม้ว่า ชาวนาเม็กสามารถพูดได้หลายภาษาซึ่งรวมถึงภาษาในโลก ภาษานาเม็กมีใช้กันระหว่างชาวนาเม็กด้วยกัน เห็นได้จากตอนที่ พิคโกโรจูเนียร์ คุยกับพระเจ้าในร่างของมนุษย์ที่ชื่อเชง ในระหว่างศึกชิงจ้าวยุทธภพครั้งที่ 23 เพื่อไม่ให้ชาวโลกเข้าใจ และระหว่างที่ฟรีซเซอร์บุกดาวนาเม็ก และชาวนาเม็กใช้ภาษานาเม็กคุยกันเอง นอกจากนี้ระหว่างช่วงที่บลูม่า และมิสเตอร์โปโป้ สำรวจยานอวกาศ ก่อนที่ บลูม่า คุริรินและโกฮังจะเดินทางไปดาวนาเม็ก มิสเตอร์โปโป้ได้ใช้ภาษานาเม็กในการป้อนคำสั่งให้กับยานอวกาศ ซึ่งคำสั่งทั้งหมดใช้ผ่านทางเสียงพูดในภาษานาเม็ก และในตอนที่ขอพรจากเทพเจ้ามังกรของดาวนาเม็ก จำเป็นต้องใช้ภาษานาเม็กในการขอพร ซึ่งแตกต่างจากเทพเจ้ามังกรจากโลก ซึ่งใช้ภาษาโลกในการขอพร
นอกจากภาษาที่ปรากฏในเรื่องดราก้อนบอล ภาษานาเม็กไม่ได้มีการกล่าวถึง หลักไวยากรณ์ การออกเสียง รวมถึงคำศัพท์อื่นๆ

**ตัวอย่าง คำในภาษานาเม็ก**
 พืชบนดาวนาเม็ก ชื่อ อาจีส (คะนะ:アジッサ, โรมะจิ: ajissa)- ชื่อตัวละคร และชื่อดาว ได้แก่ เดนเด้ เนล และนาเม็ก (ไม่รวม ปิกโกโร ที่เป็นชื่อที่ตั้งบนโลก)- คำที่ใช้ในการขอพรต่อเทพเจ้ามังกร 
** ความหมายประมาณว่า เทพเจ้ามังกรจงออกมาและประทานพรให้แก่ข้าด้วย
** ที่มาจาก คะนะ: タッカラプト・ポッポルンガ・プピリット・パロ, โรมะจิ: takkaraputo bobbolunga bubilitto baro
นาเม็ก
*
อาร์เมอร์คิง

อาร์เมอร์คิง (アーマー・キング; Armor King) ตัวละครนักมวยปล้ำจากวิดีโอเกม เทคเคน อาร์เมอร์คิงเป็นทั้งครูและคู่หูกับ คิง โดยทั้งคู่เป็นนักสู้จากประเทศเม็กซิโก และในระหว่างที่อยู่บนสังเวียนทั้งคู่จะใส่หน้ากากเสือดาว ในภาค 5 ภาคดาร์คเรซซะเรคชัน อาร์เมอร์คิงกลับมาปรากฏตัวอีกครั้ง โดยอาจจะเป็นอาร์เมอร์คิงคนเดิม หรืออาจจะเป็นอาร์เมอร์คิงคนใหม่ที่ใช้หน้ากากเดิมนั้น ยังคงเป็นปริศนาอยู่

**ประวัติตามท้องเรื่อง**
ความสัมพันธ์ระหว่างอาร์เมอร์คิง กับ คิง ในเทคเคน 1 และ 2 จะเป็นศัตรูคู่แค้นกันตลอด ในระหว่างที่จบการแข่งขัน เทคเคน 1 คิงได้กลับไปเป็นขี้เมาอยู่ข้างถนน และได้อาร์เมอร์คิงได้เป็นคนจุดไฟให้คิงหวนกลับคืนสู่สังเวียนอีกครั้ง โดยเมื่อจบการแข่งขันภาคที่ 2 คิงและอาร์เมอร์คิงได้เป็นคู่หูกันร่วมสู้กันในมวยปล้ำอาชีพ 20 ปีต่อมา ในเทคเคน ภาคที่ 3 หลังจากที่คิงได้ถูกออกร์ฆ่าตาย เด็กกำพร้าในสถานสงเคราะห์ที่คิงให้เงินสนับสนุนมาตลอดนั้นได้สวมหน้ากากและได้ต่อสู้ในชื่อคิง โดยมีอาร์เมอร์คิงเป็นครูสอนมวยปล้ำให้ หลังจากจบการแข่งขัน อาร์เมอร์คิงได้ถูกฆ่าโดยเครก มาร์ดัค ซึ่งเป็นสาเหตุทำให้มาร์ดุกติดคุก และเป็นจุดที่ทำให้ คิงกลับมาล้างแค้นให้อาร์เมอร์คิง ในภาคที่ 4 ต่อมา ในภาค 5 ได้มีนักมวยปล้ำสวมเกราะเหล้กพร้อมกับหน้ากากจากัวร์ปรากฏตัวอีกครั้ง ซึ่งไม่มีผู้ใดทราบถึงที่มาในการร่วมแข่งขันครั้งนี้ และการคืนชีพของเขาได้เป็นปริศนาต่อผู้พบเห็นเป็นอย่างมากจนถึงทุกวันนี้

**ข้อมูลจำเพาะ**

**อาเมอร์คิง I**
 ชื่อ : อาเมอร์คิง I (Armor King I)- สัญชาติ : Mexico- วันเดือนปีเกิด : ไม่ระบุ- ส่วนสูง : 6 ฟุต 4 นิ้ว- น้ำหนัก : 287 ปอนด์- กรุ๊ปเลือด : ไม่ทราบแน่ชัด- อาชีพ : นักมวยปล้ำ- งานอดิเรก : ชิงผู้นำตำแหน่งโดโจ- สิ่งที่ชอบ : เบียร์, น้องชาย, คิง I และคิง II- สิ่งที่เกลียด : เครื่องดื่มปราศจากแอลกอฮอล์

**อาเมอร์คิง II**
 ชื่อ : อาเมอร์คิง II (Armor King II)- สัญชาติ : Mexico- วันเดือนปีเกิด : 12 กรกฎาคม ค.ศ.1954- ส่วนสูง : 6 ฟุต 5 นิ้ว- น้ำหนัก : 277 ปอนด์ (น้ำหนักรวมเกราะ)- กรุ๊ปเลือด : ไม่ทราบแน่ชัด- อาชีพ : นักมวยปล้ำ- งานอดิเรก : การต่อสู้กับการดูทีวี- สิ่งที่ชอบ : พี่ชาย, การดื่มเหล้า- สิ่งที่เกลียด : เคร็ก มาร์ดัก, คิง II, จี-คอร์ปอเรชั่น และคาซูยะ มิชิม่า

**อ้างอิง**
 นิตยสารเกมแม็คออนไลน์ (สนพ.อนิเมทกรุ๊ป)- นิตยสารเมก้า (สนพ.วิบูลย์กิจ)

**แหล่งข้อมูลอื่น**
  ข้อมูลเกี่ยวกับ "อาร์เมอร์คิง I" (Tekkenpedia)-  ข้อมูลเกี่ยวกับ "อาร์เมอร์คิง II" (Tekkenpedia)-  ข้อมูลเกี่ยวกับ "อาร์เมอร์คิง" 
หมวดหมู่:เทคเคน
หลิง เสี่ยวหยู

หลิง เสี่ยวหยู (凌 曉雨; リン・シャオユウ; Ling Xiaoyu) ตัวละครนักสู้จากเกมซีรีส์เทคเคน ซึ่งเป็นนักเรียนมัธยมปลายของโรงเรียนมิชิม่า โดยเป็นเพื่อนร่วมรุ่นกับ จิน คาซามะ และ มิฮารุ ฮิราโนะ เธอเป็นผู้ใช้วิชากังฟูผสมฝ่ามือปากัวในการต่อสู้ และมีความใฝ่ฝันที่จะสร้างสวนสนุกขนาดใหญ่ในประเทศจีน นอกจากนี้ ฉากจบของเทคเคนภาค 3 และ 5 ของเสี่ยวหยู เป็นฉากจบของเทคเคนที่สร้างโดยภาพสองมิติผสมกับสามมิติ ซึ่งแตกต่างกับฉากจบของคนอื่นที่เป็นสามมิติล้วน ผู้ให้เสียงพากย์หลิง เสี่ยวหยู คือยูมิ โทอูมะ ตั้งแต่ภาค 3 เป็นต้นมาโดยเป็นภาษาญี่ปุ่นล้วนแม้เธอจะเป็นชาวจีนก็ตาม
หลิง เสี่ยวหยู ยังปรากฏตัวนอกเหนือจากซีรีส์หลัก โดยเธอได้ปรากฏตัวในเทคเคน ภาคการ์ดแชลเลนจ์, แท็กทัวร์นาเมนท์ และแอดวานซ์ นอกจากนี้ เธอยังปรากฏตัวในสแมชคอร์ท เทนนิสโปร ทัวร์นาเมนท์ 2 ในฐานะตัวละครพิเศษด้วยเช่นกัน

**ประวัติตามท้องเรื่อง**
เทคเคนภาค 3 - 4
ขณะที่หลิง เสี่ยวหยู มีอายุได้ 16 ปี เธอได้มีความฝันที่จะสร้างสวนสนุก แต่ไม่รู้จะทำเช่นไรจึงไปปรึกษากับคุณตาของเธอซึ่งมีชื่อว่าหวัง จินเร โดยหวังเองก็เป็นอาจารย์ของเธอด้วยเช่นกัน เขาบอกว่ามีเศรษฐีผู้หนึ่งในตระกูลมิชิม่าที่อาจทำให้ความฝันของเธอเป็นจริงได้ แล้วเธอก็ทราบว่าเฮย์ฮาจิ มิชิม่าเดินทางไปฮ่องกงโดยทางเรือ เพื่อเชิญให้หวัง จินเร เข้าร่วมการแข่งขัน โดยที่เฮย์ฮาจิ ไม่ทราบว่า หลิง เสี่ยวหยูเองได้แอบตามไปด้วย เมื่อเฮย์ฮาจิได้ยินเสียงบนเรือก็พบว่าเธอได้ต่อสู้กับการ์ดบนเรือ แล้วหลิงก็เล่าถึงความฝันที่จะสร้างสวนสนุกให้แก่เฮย์ฮาจิได้รับรู้ เฮย์ฮาจิจึงเสนอเงื่อนไขว่าหากเธอชนะการแข่งขันศึกราชันย์กำปั้นเหล็กครั้งที่ 3 จะสร้างสวนสนุกให้ หลิง เสี่ยวหยู จึงเข้าร่วมการแข่งขันดังกล่าวด้วยหวังว่าเฮย์ฮาจิจะสร้างสวนสนุกให้แก่เธอ
ต่อมา หลิง เสี่ยวหยู ได้เป็นนักเรียนที่โรงเรียนมัธยมมิชิม่า ในระหว่างที่เป็นนักศึกษาของโรงเรียนแห่งนี้เธอก็ได้มีโอกาสฝึกซ้อมการต่อสู้อยู่เสมอ ทุกอย่างดูสมบูรณ์เพียบพร้อมสำหรับเธอ แต่ก็ดูเหมือนกับเป็นเรื่องที่น่าเบื่อหน่ายที่ต้องทำซ้ำๆอยู่ทุกวัน กระทั่งวันหนึ่ง เธอได้รับอีเมลเตือนถึงอันตรายจากเฮย์ฮาจิ แต่เธอก็ไม่ทราบชื่อผู้ส่งอีเมลมาให้ หลิงเข้าใจว่าน่าจะเป็นจิน คาซามะซึ่งหายตัวไปในการแข่งขันศึกราชันย์กำปั้นเหล็กครั้งที่ 3 ที่ส่งมา หลิง เสี่ยวหยู เริ่มมีความสงสัยถึงเงื่อนงำของเฮย์ฮาจิรวมทั้งธุรกรรมต่างๆของบริษัทเครือตระกูลมิชิม่า เมื่อการแข่งขันศึกราชันย์กำปั้นเหล็กครั้งที่ 4 เริ่มขึ้น เธอจึงตัดสินใจเข้าร่วมการแข่งขันโดยหวังว่าจะได้พบกับจิน คาซามะอีกครั้ง รวมทั้งหมายที่จะเปิดโปงความลับของบริษัทเครือตระกูลคาซามะด้วยเช่นกัน

**การตอบรับ**
เว็บไซต์เกมเดลีได้ตั้งข้อสังเกตว่า "เป็นไปไม่ได้ที่จะไม่ชอบเสี่ยวหยู" โดยได้อธิบายว่าเธอมีทั้งเสน่ห์และบุคลิกที่เข้มแข็ง ในบทความต่อมาพวกเขาได้ยกให้เธอเป็นหนึ่งในตัวละครหญิงชาวเอเชียที่ได้รับความนิยม โดยกล่าวถึงเธอว่า "ความสุขยังคงมีอยู่ให้เห็น"

**อ้างอิง**

**แหล่งข้อมูลอื่น**
  ข้อมูลเกี่ยวกับ "หลิง เสี่ยวหยู" (Tekkenpedia) -  ข้อมูลเกี่ยวกับ "หลิง เสี่ยวหยู" 
หมวดหมู่:เทคเคน
หมวดหมู่:ตัวละครหญิงในวิดีโอเกม
หมวดหมู่:ตัวละครเกม
หมวดหมู่:ตัวละครชาวจีนในวิดีโอเกม
หมวดหมู่:บอสวิดีโอเกม
หมวดหมู่:ตัวละครที่เป็นนักปา-กว้าจ่าง
แมทเอ็มแอล

แมทเอ็มแอล (MathML: Mathematical Markup Language ภาษามาร์กอัปเชิงคณิตศาสตร์) เป็นการนำภาษาเอกซ์เอ็มแอล มาดัดแปลงให้ใช้กับการเขียนสูตรคณิตศาสตร์บนเว็บ แมทเอ็มแอลเป็นมาตรฐานของเวิลด์ไวด์เว็บคอนซอร์เทียม รุ่นปัจจุบันคือ 2.0
ปัจจุบันเว็บเบราว์เซอร์ที่สนับสนุน MathML คือเว็บเบราว์เซอร์ในตระกูล Mozilla สำหรับ Internet Explorer นั้นต้องติดตั้งโปรแกรมเพิ่มเติมเพื่อแสดงผล ด้านโปรแกรมชุดออฟฟิศนั้น ทั้ง Microsoft Word, OpenOffice.org และ KOffice สนับสนุนเป็นอย่างดี รวมถึงโปรแกรมทางคณิตศาสตร์อย่าง Mathematica และ MathType

**ตัวอย่าง**
 
เขียนสูตรใน TeX ในลักษณะ:

และเขียนแบบนี้ใน MathML:

**แหล่งข้อมูลอื่น**
  เว็บไซต์ของ MathML-  MathML in Mozilla
หมวดหมู่:ภาษามาร์กอัป
หมวดหมู่:มาตรฐานเวิลด์ไวด์เว็บคอนซอร์เทียม
หมวดหมู่:มาตรฐานที่พัฒนาจากเอกซ์เอ็มแอล
ซูล (ภาษามาร์กอัป)

ซูล (XUL: XML User Interface Language ภาษาส่วนต่อประสานกับผู้ใช้เอกซ์เอ็มแอล) เป็นภาษามาร์กอัปสำหรับสร้างส่วนติดต่อผู้ใช้ พัฒนาขึ้นเพื่อใช้พัฒนาโดยมอซิลลา สำหรับการใช้งานใน Mozilla Firefox หรือ Mozilla Thunderbird โดยเป็นรูปแบบหนึ่งของการนำเอกซ์เอ็มแอลมาใช้งาน
ถึงแม้ว่าซูลจะไม่ได้เป็นมาตรฐานที่ได้รับการยอมรับอย่างเป็นทางการ แต่ก็ใช้เทคโนโลยีที่เป็นมาตรฐานจำนวนมาก เช่น CSS, JavaScript, DTD และ RDF

**ดูเพิ่ม**
 เอกซ์เอ็มแอล- แซเมิล

**อ้างอิง**
  XUL ของ Mozilla-  XUL Planet date=2018-01-26 
หมวดหมู่:ภาษามาร์กอัป
หมวดหมู่:มาตรฐานที่พัฒนาจากเอกซ์เอ็มแอล
หมวดหมู่:มอซิลลา
คริสต์ทศวรรษ 1870

== เหตุการณ์**
 โทรศัพท์ถูกคิดค้นขึ้น ในปี ค.ศ. 1876 โดย อเล็กซานเดอร์ เกรแฮม เบลล์- หลอดไฟถูกคิดค้นขึ้น- ลุดวิก โบลซ์มานน์นิยาม เอนโทรปี
หมวดหมู่:คริสต์ทศวรรษ 1870
การประชุมใหญ่เอสเปรันโตสากล

ธงเอสเปรันโต
การประชุมเอสเปรันโตโลก (World Congress of Esperanto; Universala Kongreso de Esperanto) เป็นการร่วมประชุมภาษาเอสเปรันโตในระดับนานาชาติอันหนึ่งที่มีประวัติยาวนาน โดยจัดครั้งแรกในปี พ.ศ. 2448 (ค.ศ. 1905) ที่เมืองบูลอน ซู แมร์ ในประเทศฝรั่งเศส โดยมีการจัดต่อเนื่องทุกปียกเว้นช่วงสงครามโลกครั้งที่ 1 และ สงครามโลกครั้งที่ 2
การประชุมจัดขึ้นทั่วโลกและเปลี่ยนสถานที่จัดทุกปี ในประมาณช่วงปลายเดือนกรกฎาคม หรือเดือนสิงหาคม โดยในปี ค.ศ. 2004 จัดที่ปักกิ่ง ประเทศจีน มีผู้เข้าร่วม 2,031 คน และ ค.ศ. 2005 จัดที่ประเทศลิทัวเนีย มีผู้เข้าร่วม 2,235 คน โดยในครั้งต่อไป ปี ค.ศ. 2006, 2007 และ 2008 จัดที่ ฟลอเรนซ์ ประเทศอิตาลี, โยโกฮามา ประเทศญี่ปุ่น และ รอตเตอร์ดัม ประเทศเนเธอร์แลนด์ ตามลำดับ
หมวดหมู่:ภาษาเอสเปรันโต
หมวดหมู่:การประชุม
สาธารณรัฐโรสไอส์แลนด์

สาธารณรัฐโรสไอส์แลนด์ (Republic of Rose Island, Respubliko de la Insulo de la Rozoj, Repubblica dell'Isola delle Rose) เป็นประเทศจำลอง ตั้งอยู่ในทะเลตอนตะวันออกเฉียงเหนือของประเทศอิตาลี ห่างจากชายฝั่งไปประมาณ 10 กิโลเมตร โดยในสถานะของประเทศถือว่าเป็นส่วนหนึ่งของประเทศอิตาลี 
ในปี พ.ศ. 2510 วิศวกรชาวอิตาลีชื่อ จิออร์จิโอ โรซา (Giorgio Rosa) ได้ก่อสร้างแท่นขนาด 400 ตร.ม. กลางทะเล และมีการสร้างร้านอาหาร บาร์ ร้านขายของ และไปรษณีย์ โดยแท่นจำลองนี้ได้ประกาศตัวเป็นประเทศเอกราช ในวันที่ 24 มิถุนายน พ.ศ. 2511 ภายใต้ชื่อในภาษาเอสเปรันโตว่า "Insulo de la Rozoj" โดย จิออร์จิโอ โรซา ได้ตั้งตัวเองเป็นประธานาธิบดีของประเทศ และได้มีการผลิตแสตมป์จำนวนมาก โดยในแสตมป์แสดงถึงที่ตั้งของประเทศ และวางแผนจะผลิตเงินในสกุลเงิน เรียกว่า "มิลล์" (Mill)
ถึงแม้ว่าจุดมุ่งหมายของโรซาไม่ได้มีการกล่าวไว้อย่างชัดเจน ทางรัฐบาลอิตาลีได้มองการกระทำว่าเป็นสถานที่สำหรับเลี่ยงภาษี ที่โรซาสร้างขึ้นเพื่อหลบหนีจากประเทศอิตาลี ทางรัฐบาลได้ส่งเจ้าหน้าที่เข้ามาควบคุมการบริหารประเทศของสาธารณรัฐโรสไอส์แลนด์ และต่อมาทหารเรือของอิตาลีได้ระเบิดและถล่มสิ่งก่อสร้างทั้งหมด
ภาพประเทศโรสไอส์แลนด์ มีลักษณะเป็นแท่นเล็กๆ ในทะเล

**ดูเพิ่ม**
 ซีแลนด์ (Sealand) ประเทศจำลองบริเวณทะเลในเขตของสหราชอาณาจักร มีลักษณะคล้ายโรสไอส์แลนด์- ราชอาณาจักรเกย์และเลสเบียนแห่งหมู่เกาะคอรัลซี

**อ้างอิง**
 How to Start Your Own Country by Erwin S. Strauss, pub. Breakout Productions, Port Townsend, WA, 2nd ed. 1984, ISBN 1893626156, pp 129-130

**แหล่งข้อมูลอื่น**
  พูดคุยประวัติของโรสไอส์แลนด์ และแสตมป์ของโรสไอส์แลนด์ date=2013-11-15  (ภาษาอิตาลี)
หมวดหมู่:ประเทศอิตาลี
หมวดหมู่:ประเทศจำลอง
หมวดหมู่:ภาษาเอสเปรันโต
โรสไอส์แลนด์

โรสไอส์แลนด์ (Rose Island) สามารถหมายถึงสถานที่ต่างๆ ได้แก่- สาธารณรัฐโรสไอส์แลนด์ ประเทศจำลองสร้างขึ้นปี พ.ศ. 2511 และถูกทำลายลงในปี พ.ศ. 2512 อยู่บริเวณประเทศอิตาลี- ประภาคารโรสไอส์แลนด์ (Rose Island Lighthouse) เป็นสถานแห่งชาติของสหรัฐอเมริกา
หรืออาจจะสะกดผิดมาจาก - รัฐโรดไอแลนด์ (Rhode Island) รัฐทางตะวันออกเฉียงเหนือในสหรัฐอเมริกา
ขนมปังช่วยจำ

ขนมปังช่วยจำ (Ankipan) เป็นของวิเศษของโดราเอมอน ซึ่งปรากฏอยู่ในการ์ตูนเรื่อง โดราเอมอน เป็นขนมปังที่ช่วยในการจดจำสิ่งต่างๆ ในหนังสือหรือสมุด โดยกดขนมปังช่วยจำลงบนหนังสือหรือสมุด เมื่อกินเข้าไปแล้ว ก็จะจำได้ว่าในหนังสือหรือสมุดเล่มนั้นเขียนไว้ว่าอะไรบ้าง แต่ขนมปังมีขนาดค่อนข้างใหญ่ ดังนั้นจะไม่สามารถกินขนมปังนี้มากๆ ได้เมื่อขับถ่ายออกมาความจำของขนมปังช่วยจำก็จะออกมาหมดเลย
หมวดหมู่:ของวิเศษของโดราเอมอน
ก้าวไกล แก่นนรสิงห์

ก้าวไกล แก่นนรสิงห์ (13 กันยายน พ.ศ. 2526 — ) ชื่อจริงชื่อ อาทิตย์ ดำขำ เป็นนักมวยไทยที่มีชื่อเสียงในต่างประเทศโดยเฉพาะประเทศญี่ปุ่น เขาเข้าแข่งขันในเค-วัน ในรุ่นไม่จำกัดน้ำหนัก ถึงแม้ว่าจะเสียเปรียบเรื่องรูปร่างและน้ำหนัก แต่เขาก็สามารถต่อสู้กับนักมวยรุ่นใหญ่ได้อย่างไม่เป็นรอง

**ประวัติ**
ก้าวไกลเคยชกมวยสากลอยู่ระยะหนึ่งแต่ไม่ได้รับการสนับสนุนเท่าที่ควร ส่วนใหญ่ไปชกต่างประเทศ และเคยชิงแชมป์ PABA รุ่นเวลเตอร์เวท เมื่อวันที่ 10 มีนาคม พ.ศ. 2546 แพ้น็อค ปาร์ค ฮวานยอง (เกาหลีใต้) ยก 4 ที่โซล ประเทศเกาหลีใต้
เมื่อวันที่ 4 ธันวาคม พ.ศ. 2547 ก้าวไกลเป็นนักสู้ที่อายุน้อยที่สุดและน้ำหนักเบาที่สุดในการแข่งขันเค-วันเวิลด์กรังด์ปรีซ์แชมเปียนชิพ ที่จัดขึ้น ณ โตเกียวโดม ประเทศญี่ปุ่น โดยคู่ชกของเขา เป็นนักชกหมัดหนักชาวอเมริกันซามัว นามว่าไมตี โม ผู้ซึ่งชนะรายการลาสเวกัสกรังด์ปรีซ์ ซึ่งมีน้ำหนักสูงสุดที่ 280 ปอนด์ (130 กิโลกรัม) ก้าวไกลเริ่มต่อสู้อย่างรอบคอบ เขาทำการเตะต่ำอยู่หลายครั้ง กระทั่งในช่วงท้ายของยกแรก ก้าวไกลซึ่งยืนรอจังหวะ ได้กระโดดใช้ท่านารายณ์บั่นเศียรปานสายฟ้าแลบด้วยแข้งขวาเข้าที่ศีรษะของโม ส่งผลให้โมหมดสติไปบนผืนผ้าใบ จากการชนะน็อกเหนือโม ไม่เพียงจะทำให้ก้าวไกลเข้าสู่รอบรองชนะเลิศ หากแต่เขายังได้รับการขนานนามว่าเป็น "ผู้ฆ่ายักษ์"
ก้าวไกลได้เข้าร่วมการแข่งขันรายการศึกวันมวยไทยนายขนมต้ม โดยพบกับคู่ชกชาวแคนาดาชื่อ ไซมอน มากัส ในรุ่น 80 กก. ในการชิงเข็มขัดสหพันธ์มวยไทยอาชีพโลก (WOMF) ซึ่งจัดขึ้นที่เซ็นทรัลเวิลด์ ในวันที่ 16 มีนาคม พ.ศ. 2555  และก้าวไกลเป็นฝ่ายแพ้คะแนน

**ผลงานภาพยนตร์**
ก้าวไกลมีผลงานภาพยนตร์เรื่อง ท้าชนคนเดือด (AUKMEN) โดยได้แสดงการต่อสู้กับนักมวยไทยชาวกาตาร์ที่มีชื่อว่า อาหมัด อัล ซูไรติ ซึ่งเป็นตัวเอกของเรื่อง ในภาพยนตร์ภาพยนตร์ร่วมทุนกับประเทศกาตาร์

**เกียรติประวัติ**
 อดีตแชมป์มวยไทยเวทีราชดำเนิน รุ่นซูเปอร์เวลเตอร์เวท- แชมป์ เค-วัน เอเชีย จีพี 2004- รอบ4คนสุดท้าย เค-วัน เวิลด์ จีพี 2004- รองแชมป์ เค-วัน เอเชีย จีพี 2005

**สถิติการแข่งนอกประเทศ**

**อ้างอิง**

**แหล่งข้อมูลอื่น**
  บั้นปลายอาชีพของ ก้าวไกล แก่นนรสิงห์ "แจ๊คผู้ฆ่ายักษ์" เป็นอย่างไรมาดูกัน
หมวดหมู่:นักมวยไทยชาวไทย
หมวดหมู่:นักมวยสากลชาวไทยรุ่นเวลเตอร์เวท
หมวดหมู่:นักมวยเค-วัน
หมวดหมู่:นักมวยจากจังหวัดขอนแก่น